# ANEXA nr. 7: Documente necesare pentru eliberarea avizelor de protecție civilă

Avizele de protecție civilă se emit în baza următoarelor documente:

**a)**cererea-tip;

**b)**planul de situație și de încadrare în zonă, scara 1:200, 1:500 ori 1:1.000, cu menționarea distanțelor față de construcțiile vecine și marcarea ieșirilor de salvare, după caz;

**c)**planul de arhitectură al nivelului subteran al construcției în care este amenajat adăpostul;

**d)**schema instalațiilor de filtro-ventilație, pentru adăposturile cu capacitate mai mare de 50 de persoane, și schema instalațiilor electrice din adăpost;

**e)**planul secțiunii verticale a clădirii pe care se reprezintă adăpostul, dacă este cazul, instalațiile de filtro-ventilație din adăpost;

**f)**memoriul tehnic de specialitate care trebuie să conțină date privind: necesarul de personal de adăpostit; echiparea cu instalații speciale, grupuri sanitare, utilaje și tâmplărie; accesul și ieșirile de salvare, grosimea pereților, planșeelor și a ieșirilor de salvare; instalațiile electrice, sanitare, de încălzire și altele asemenea, de filtro-ventilație pentru adăposturile cu capacitate de adăpostire de peste 50 de persoane;

**g)**opisul cu documentele depuse.